Perspektief: Geen gedwonge segregasie in dié volkstaat
Geen gedwonge segregasie in dié volkstaat
Geskryf deur Dan Roodt - My Beeld
Pieter du Toit maak 'n Afrikaner-volk-staat op stereotipe wyse af as 'n plek waar "gedwonge segregasie" sal geld en wat bewoon sal word deur bejaarde en bebaarde mense.
Die soort volkstaat waarvoor ek, die VF+ en baie ander ons beywer, sal 'n plek wees sónder gedwonge segregasie waar Afrikaners 'n meerderheid sal vorm.
Ons eis 'n derde van die land in 'n strook wat loop van Pretoria-Oos tot anderkant Witbank met die Jan Smuts-lughawe en die meeste kragsentrales, asook suidwaarts 'n groot deel van die Oos-Vrystaat tot in die Suid-Kaap met die kusgebied tussen Port Elizabeth en Mosselbaai ingesluit.
Soos dr. Willem van Heerden in sy boek Hartland van die Afrikaner aangetoon het, word die gebied reeds in 'n hoë mate deur Afrikaners beset en sou ons daar 'n demografiese meerderheid kon verkry, veral as die diaspora-Afrikaners kan terugkeer.